যোৱা ৩০ জুলাইত অসমত প্ৰকাশ পোৱা ৰাষ্ট্ৰীয় নাগৰিক পঞ্জীৰ চূড়ান্ত খচৰা প্ৰকাশৰ পিছত মমতা বেনাৰ্জীয়ে কৰা মন্তব্যত অসমৰ নেতাসকল জাঙুৰ খাই উঠাৰ পিছত এইবাৰ তৃণমূল কংগ্ৰেছৰ নেত্ৰীগৰাকীক পশ্চিমবংগ কংগ্ৰেছৰ মুৰব্বী অধীৰ ৰঞ্জন চৌধুৰীয়ে 'প্ৰতাৰক' বুলি অভিহিত কৰি প্ৰধানমন্ত্ৰী পদৰ বাবে লালায়িত হোৱাৰ অভিযোগ কৰে।
ৰাষ্ট্ৰীয় বাতৰিকাকত দ্য ইণ্ডিয়ান এক্সপ্ৰেছত বৃহস্পতিবাৰে চৌধুৰীৰ উদ্ধৃতি দি কোৱা হৈছে যে মমতাই এটা যুক্তৰাষ্ট্ৰীয় মৰ্চা গঠনৰ ধাৰণা লৈ 'সংযুক্ত বিৰোধী'ক সন্মিলিত কৰাৰ প্ৰচেষ্টাৰে মধ্যস্থতাকাৰীৰ ভূমিকাত অৱতীৰ্ণ হৈছে। তেওঁ বিভিন্ন দলসমূহৰ নেতাসকলক মমতাক বিশ্বাস নকৰিবলৈ আহ্বান জনাইছে। মমতা বেনাৰ্জীয়ে ছোনীয়া গান্ধী আৰু ৰাহুল গান্ধীক সাক্ষাৎ কৰাৰ এদিন পিছতে তেওঁ এই মন্তব্য কৰিছে।
তেওঁ লগতে মমতা বেনাৰ্জীয়ে ২০০৫ চনত বংগত অবৈধ অনুপ্ৰৱেশকাৰীৰ বিৰুদ্ধে সংসদত সভা স্থগিত প্ৰস্তাৱ আনি এই বিষয়ত তেওঁৰ স্থিতি স্পষ্ট কৰাৰ যি দাবী জনাইছিল সেই কথা সোঁৱৰাই দিয়ে। মমতা বেনাৰ্জীয়ে পূৰ্বতে কৈছিল যে তেওঁ ৰাহুল গান্ধী আৰু ছোনীয়া গান্ধীক সাক্ষাৎ কৰি এন আৰ চিৰ সম্পৰ্কত "ইয়াত ৪০ লাখ লোকক অন্তৰ্ভুক্ত নকৰা তথা প্ৰকৃত নাগৰিকক বাদ দিয়াৰ" বিষয়ে তেওঁলোকৰ সৈতে আলোচনা কৰিছিল।
অসমৰ ৰাজনৈতিক দল তথা সংগঠনসমূহে বিগত দুদিন ধৰি এন আৰ চিৰ গোটেই বিষয়টো "ৰাজনীতিকৰণ" কৰাৰ প্ৰচেষ্টা চলোৱাৰ বাবে মমতাক গৰিহনা দিছে আৰু "এন আৰ চি হিন্দু বা মুছলমানৰ বিৰুদ্ধে বুলি কোৱাটো অযুক্তিকৰ" বুলি তেওঁৰ সমালোচনাক নস্যাৎ কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
